section_heading: Nastanak
paragraph_text: Koncert za violu i orkestar u c-molu jedan je u nizu Henrijevih podvala. Objavljen je 1947. godine kao novootkriveno djelo Johanna Christiana Bacha. U predgovoru je Casadesus iskonstruirao priču da je djelo 1916. godine dobio od Camillea Saint-Saënsa, a Bach ga je navodno napisao za gambistu Carla Friedricha Abela i Abel ga je 1789. izveo u stanu koji je s Bachom dijelio u Londonu.